*មេរៀនផ្ដើម៖ តើ​ប្រ​វត្ដិ​វិទូ​ធ្វើ​អ្វី​ខ្លះ?*

**“នេះគឺជាការបកប្រែក្រៅផ្លូវការ។ សូមយោងទៅភាសាអង់គ្លេស ប្រសិនបើត្រូវការផ្ទៀងផ្ទាត់” ។**

**មេរៀនផ្ដើម៖ តើប្រវត្ដិវិទូធ្វើអ្វីខ្លះ**?

|  |  |  |
| --- | --- | --- |
| មុខ​វិជ្ជា៖ | ប្រ​វត្ដិ​វិទ្យា / សិក្សា​សង្គម | |
| ប្រធាន​បទ៖ | តើប្រវត្ដិវិទូធ្វើអ្វីខ្លះ? | |
| កម្រិត៖ | ការសិក្សាអំពីប្រវត្តិវិទូ គឺជាប្រភពនៃការស្វែងយល់អំពីអតីតកាល។ ការបកស្រាយរបស់ពួកគេមានការប្រែប្រួល នៅពេលពួកគេរកឃើញប្រភពថ្មី និងមានគំនិតថ្មីៗ។ | |
| គំនិតសំខាន់៖ | ប្រវត្តិវិទូ  ប្រភព  សិលាចរឹក  ទ្រឹស្តី | |
| ទស្សនាទានគន្លឹះ៖ | អនុវិទ្យាល័យ | |
| ចំ​នួន​វគ្គ និងម៉ោងបង្រៀន / មេរៀន៖ | ១ វគ្គ (១ វគ្គ មានរយៈពេលប្រហែល ៥០ នាទី) | |
| សម្ភារ​សិក្សា​ដែល​ត្រូវ​ការ៖ | ឯកសារ​ និងលំហាត់សម្រាប់ចែកជូន | |
| ចំ​ណេះ​ដឹង​ត្រូវ​មាន​ជា​មុន៖ | សិស្សមិន​ចាំ​បាច់​មានចំណេះដឹងពី​ប្រ​ធាន​បទ​នេះ​ជា​មុន​ទេ។ | |
| គោលបំណងរបស់​មេរៀន៖  *នៅពេលបញ្ចប់មេរៀននេះ សិស្សនឹងមាន​សមត្ថ​ភាព៖* | | |
| ចំ​ណេះ​ដឹង | ជំ​នាញ | ឥរិយាបថ |
| ១. ពណ៌នាអំពីឯកសារដែលប្រវិត្តិវិទូប្រើប្រាស់​។​  ២. ពន្យល់អំពីប្រភេទនៃសំណួរដែលប្រវត្តិវិទូសួរ។  ៣. ពណ៌នាអំពីឯកសារណាមួយដែលអាចប្រាប់យើងអំពីប្រជាជន និងមេដឹកនាំក្នុងសម័យ អតីតកាល។ | ១. អនុវត្តការវិភាគប្រភពជាច្រើនដោយប្រើប្រាស់ដំណើរការសួរសំនួរបើក។  ២. ចូលរួមធ្វើការងារជាក្រុម។ | ១. បណ្ដុះស្មារតីបើកចំហចំពោះទស្សនៈចម្រុះ​។  ២. បង្ហាញអំពីភាពស្របគ្នានៃភាពមិនច្បាស់លាស់នៃប្រវត្តិសាស្ត្រ។ |

|  |  |  |  |
| --- | --- | --- | --- |
| ​មេរៀន | សកម្ម​ភាព​​បង្រៀន | ឯកសារ | សនិទាន​ភាព |
| សេចក្ដីផ្ដើម | **១. សកម្មភាពបំផុសស្មារតី៖ ការសួរសំណួរអំពីប្រវត្តិវិទូ** (៥ នាទី)៖  ១.១ បង្ហាញឯកសារ​ ១ (រូបភាពប៉ុណ្ណោះ) ដល់សិស្ស ហើយហុចរូបភាពនោះទៅកាន់សិស្សផ្សេងទៀត ប្រសិនបើចាំបាច។  ១.២ សួរសិស្សថាតើពួកគេយល់យ៉ាងណាចំពោះរូបនោះ តើនរណាជាអ្នកសរសេរ និងសរសេរនៅពេលណា?  ១.៣ សួរឱ្យសិស្សយ៉ាងតិចពីរនាក់ឆ្លើយ ហើយសរសេរចម្លើយនោះនៅលើក្ដារខៀន។  ១.៤ ប្រសិនបើសិស្ស ស្ទាក់ស្ទើរក្នុងការទាយចម្លើយអំពីសំណួរទាំងនេះ ត្រូវផ្ដល់ចម្លើយឧទាហរណ៍មួយចំនួនដល់ពួកគេ។ ឧទាហរណ៍ “ខ្ញុំគិតថាមនុស្សជំនាន់ដើម បង្កើតអក្សរនេះឡើយ ពីព្រោះសព្វថ្ងៃ ខ្ញុំមិនដែលឃើញការសរសេរប្រភេទនេះឡើយ។”  ១.៥ ត្រូវបញ្ជាក់ថាសិស្សអាចឆ្លើយអ្វីក៏បាន ហើយលើកទឹកចិត្តឱ្យពួកគេពន្យល់អំពី*មូលហេតុ* នៃការទាយនោះ។ | * ឯកសារ ១៖ សិលាចរឹក | សកម្មភាពបំផុសស្មារតីនេះ នឹងអាចទាញចំណាប់អារម្មណ៍ និងជំរុញ​ឱ្យសិស្សឆ្លើយនឹងសំណួរអំពីប្រវត្តិវិទូ។ |
| តួសេចក្ដី | **២. គ្រូបង្រៀនពន្យល់** (១០ នាទី)៖   * + ប្រវត្តិវិទូប្រើប្រាស់ឯកសារជាលាយលក្ខណ៍អក្សរ ជា “ឯកសារ” ក្នុងការសរសេរអំពីប្រវត្តិសាស្ត្រ។   + ប្រវត្តិវិទូគឺដូចជាអ្នកស៊ើបអង្កេតអញ្ចឹង៖ ពួកគេស្វែងរកតម្រុយ ឬភស្តុតាង ដើម្បីស្រាវជ្រាវថាតើមានអ្វីកើតឡើងកាលពីអតីតកាល។   + មានឯកសារប្រវត្តិវិទូជាច្រើនដែលអាចប្រើប្រាស់បាន ក្រៅពី រូបភាពសិល្បៈ និងរូបភាពសំណង់ស្ថាបត្យកម្ម។ តើប្អូនអាចរកនឹកឃើញអំពីឯកសារនោះដែរឬទេ?   + *សួរឱ្យសិស្សឆ្លើយ ហើយសរសេរចម្លើយរបស់ពួកគេលើក្ដារខៀន​។ ឧទាហរណ៍ សិលាចរឹក អត្ថបទសរសេរលើឬស្សី ស្លឹកត្នោត ឬក្រដាស កំណត់ត្រារៀបរាប់អំពីព្រះរាជាណាចក្រ លិខិត និងកំណត់ហេតុប្រចាំថ្ងៃដែលសរសេរដោយប្រជាជនធម្មតា ប្រវត្តិសាស្ត្រតំណាលតគ្នា វប្បធម៌តំណាលតគ្នា អត្ថបទទស្សនាវត្តី កំណត់ត្រារដ្ឋាភិបាល។*   + ឯកសារដែលត្រូវបានគេប្រើប្រាស់ជាទូទៅដើម្បីសរសេរអំពីប្រវត្តិសាស្ត្រតំបន់អាស៊ីអាគ្នេយ៍មានដូចជា៖ សិលាចរឹក អត្ថបទលើស្លឹកឬស្សី និងស្លឹកត្នោត សេចក្ដីរៀបរាប់អំពីតំបន់អាស៊ី អាគ្នេយ៍ដំបូងដោយជនបរទេស អត្ថបទពីជំនានក្រោយៗដែលនិយាយអំពីសម័យដើម សាច់រឿង ជំនឿ និងរឿងព្រេងពីពេលបច្ចុប្បន្ន ប៉ុន្តែរៀបរាប់អំពីអតីតកាលដើម្បីជាមធ្យោបាយស្វែងយល់អំពីប្រវត្តិសាស្ត្រ។ ខ្សែភាពយន្ត វីដេអូ និងរូបភាព និងព័ត៌មានរៀបរាប់អំពីប្រវត្តិថ្មីៗ។ ប្រភេទឯកសារផ្សេងទៀតអាចនឹងមានផងដែរ ប៉ុន្តែឯកសារទាំងនោះ អាចនឹងបំផ្លាញជាយូរមកហើយ។   + ប្រវត្តិវិទូ ប្រើប្រាស់ឯកសារទាំងនេះដើម្បីបង្កើតទ្រឹស្ដី ឬការទាយបែបអប់រំ អំពីអតីតកាល។   + ការងាររបស់ប្រវត្តិវិទូ គឺមានការលំបាកណាស់ ជាពិសេសនៅពេលដែលពួកគេសិក្សាអំពីប្រវត្តិអតីតកាល ដែលការងារនេះក៏យើងនឹងធ្វើការសិក្សាផងដែរនៅក្នុងមេរៀននេះ។ ហេតុអ្វីបានជាពេលខ្លះការសិក្សាអំពីប្រវត្តិអតីតកាលមានការលំបាក?   + សួរសិស្សក្នុងថ្នាក់ ហើយឱ្យពួកគេឆ្លើយសំណួរ។ *ចម្លើយអាចនឹងមានច្រើន ប៉ុន្តែចម្លើយមួយចំនួនដែលសិស្សអាចនឹងឆ្លើយគឺប្រហែលជា៖ ឯកសារជាច្រើនបានបាត់បង់ ឬបំផ្លាញចោល។ អ្នកមានជីវិតរស់នៅសព្វថ្ងៃ មិនអាចចងចាំអំពីអតីតកាលទេ។ សាច់រឿងដែលគេនិយាយតៗគ្នាពីមួយជំនាន់ទៅមួយជំនាន់មិនគួរឱ្យជឿនោះទេ។ អាចនឹងមានឯកសារមួយចំនួនដែលរៀបរាប់អំពីហេតុការណ៍ ឬមនុស្ស ប៉ុន្តែរៀបរាប់នៅក្នុងសំណៅ ឬសាច់រឿងផ្សេងៗគ្នា។ ប្រជាជនក្នុងសម័យបុរាណ មិនចេះអាន ឬសរសេរនោះទេ ដូច្នេះពួកគាត់មិនអាចកត់ត្រាអំពីបទពិសោធន៍ដែលខ្លួនជួបប្រទះបានឡើយ។*   + ថ្ងៃនេះ ប្អូននឹងក្លាយទៅជាអ្នកស៊ើបការម្នាក់​ ប៉ុន្តែការងាររបស់ប្អូនមានការលំបាកបន្តិច៖ ប្អូនត្រូវប្រើប្រាស់ឯកសារដើម្បីស្វែងយល់ថាតើមានអ្វីកើតឡើង និងតើប្រជាជនមានលក្ខណៈបែបណាកាលពីសម័យបុរាណមក ឬម្យ៉ាងវិញទៀត យើងអាចនិយាយបានថា ប្អូនសិក្សាអំពីប្រវត្តិវិទូ។   ចំណុចត្រូវពិចារណា៖   * ប្រវត្តិវិទូ អានសេចក្ដីពណ៌នាអំពីតំបន់អាស៊ីអាគ្នេយ៍ដែលសរសេរដោយជនជាតិចិន អាស៊ីខាងត្បូង អាស៊ីខាងលិច ឬអឺរ៉ុប។ ឯកសារបរទេសទាំងនេះ គឺមានតម្លៃណាស់ដោយសារតែ ជាធម្មតា ឯកសារមានអាយុកាលស្របាលនឹងហេតុការណ៍ទាំងនោះដែរ។ ឯកសារនេះផ្ដល់នូវព័ត៌មានមូលដ្ឋាន និងភាពកើតឡើងជាបន្តបន្ទាប់ ដែលអាចនឹងខ្វះខាតក្នុងប្រការណាមួយ។ ប៉ុន្តែឯកសារនេះ ត្រូវបានសរសេរចេញពីទស្សនគំនិតរបស់ជនបរទេស ដូច្នេះ ពួកគេមិនបង្ហាញអំពីទស្សនរបស់ប្រជាជននោះទេ។ * សិលាចរឹកបុរាណនៅតំបន់អាស៊ីអាគ្នេយ៍ បានរៀបរាប់អំពីប្រវត្តិសមិទ្ធិផលរបស់ព្រះមហាក្សត្រ និងបុគ្គលសំខាន់ៗ។ ព្រះមហាក្សត្រមានបំណងឱ្យគេកត់ត្រា និងចងចាំសេចក្ដីល្អរបស់ខ្លួនឱ្យបានយូរអង្វែង ដូច្នេះគេត្រូវចរឹកសមិទ្ធផលទាំងនោះនៅលើថ្ម។ * ជារឿយៗ ប្រជាជនជំនាន់ដើម ចាប់ផ្ដើមសរសេរ ឬនិទានរឿង ហើយនិយាយតៗគ្នាបន្តរហូតដល់អ្នកជំនាន់ក្រោយ។ * កាលពីសម័យបុរាណមក ប្រជាជនសរសេរនៅលើស្លឹកឬស្សី ឬស្លឹកត្នោត ដោយសារតែពេលនោះគ្មានក្រដាសនោះទេ។ ឧទាហរណ៍ គម្ពីរពុទ្ធសាសនា ត្រូវសរសេរទុកលើស្លឹកត្នោត។   **៣. ការងារជាក្រុម** (១៥​ នាទី)៖  ៣.១បែងចែកសិស្សជាក្រុមដែលមានគ្នាបួននាក់។ សម្រាប់ក្រុមនីមួយៗ ត្រូវឱ្យសិស្សបែងចែកតួនាទីគ្នា ដោយក្នុងនោះមានដូចជាតួនាទីជា សម្របសម្រួលដែលត្រូវធ្វើឱ្យការពិភាក្សាមានការវិវឌ្ឍទៅមុខ អ្នកកត់ត្រាដែលត្រូវសរសេរចម្លើយរបស់ក្រុម អ្នករាយការណ៍ដែលត្រូវចែករំលែកចម្លើយទៅក្នុងថ្នាក់ទាំងមូល និងអ្នកត្រូតពិនិត្យម៉ោងដែលត្រូវប្រាកដថាកិច្ចការនោះត្រូវបានបញ្ចប់ស្របតាមពេលវេលាដែលបានផ្ដល់ជូន។  ៣.២ ចែកឯកសារ ២ និង ៣ ទៅក្រុមនៅមួយៗ។  ៣.៣ ក្រុមនីមួយៗត្រូវធ្វើការរួមគ្នារយៈពេលដប់នាទី ដើម្បីឆ្លើយសំណួរក្នុងលំហាត់ទី ១។  ពន្យល់ថា ប្រសិនបើសិស្សមិនយល់អំពីពាក្យ ឬរូបភាពទាំងអស់នៅក្នុងឯកសារ ក៏មិនអីដែរ។ សិស្សមិនចាំបាច់ត្រូវតែឆ្លើយសំណួរទាំងអស់បានត្រឹមត្រូវនោះទេ ពួកគេគ្រាន់តែទាយឱ្យបានអស់ពីសមត្ថភាពទៅបានហើយ។ ដើរមើលតាមក្រុម ខ្លាចក្រែងមានក្រុមណាមួយមិនយល់។  ៣.៤ ក្រុមទាំងអស់ ត្រូវរៀបរាប់ប្រាប់សិស្សក្នុងថ្នាក់អំពីចម្លើយនៃសំណួរនីមួយៗ។ សួរសិស្សក្រុមទីមួយដែលវិភាគអំពីឯកសារ ថាតើចម្លើយរបស់ពួកគេមានភាពស្រដៀងគ្នា ឬខុសគ្នាពីចម្លើយរបស់ក្រុមទីពីរដែលវិភាគអំពីចម្លើយនោះ។ | * កំណត់សម្គាល់របស់គ្រូបង្រៀន ១៖ ប្រវត្តិវិទូ និងឯកសារ * ឯកសារ ២៖ ការបកប្រែសិលាចរឹក * ឯកសារ ៣៖ គំនូរលើជញ្ជាំង * លំហាត់ ១៖ ក្លាយជាប្រវត្តិវិទូ | ការពន្យល់របស់គ្រូបង្រៀន នឹងជូនសិស្សនូវព័ត៌មានដែលពួកគេត្រូវការដើម្បីបំពេញការងារក្រុមរបស់ពួកគេ។  ការងារក្រុមនឹងជួយឱ្យសិស្សអនុវត្តការវិភាគឯកសារតាមរយៈការប្រើប្រាស់ការសួរសំណួរបើក។ |
| សេចក្ដីបញ្ចប់ | **៤. ការគិតពិចារណា - ការត្រួតពិនិត្យចម្លើយ (១០ នាទី)៖**  ៤.១ សិស្សត្រូវបំពេញលំហាត់ ២។ ពួកគេអាចចែករំលែកអ្វីដែលពួកគេភ្ញាក់ផ្អើលបំផុតទៅកាន់សិស្សក្នុងថ្នាក់។  **៥. សេចក្ដីបញ្ចប់ការពន្យល់របស់គ្រូបង្រៀន** (៥-១០ នាទី)៖  ៥.១ សង្ខេបមេរៀន៖   * + ដោយសារតែសិស្សទាំងអស់មានគំនិតខុសៗគ្នាអំពីឯកសារ ប្រវត្តិវិទូជាធម្មតាមិនយល់ស្រប។   + ពួកគេពិភាក្សាអំពីបញ្ហា និងព្យាយាមស្វែងរកភស្តុតាងដើម្បីគាំទ្រ ឬកែប្រែទ្រឹស្ដីរបស់ពួកគេ។   + ការបកស្រាយរបស់ប្រវត្តិវិទូមានការប្រែប្រួល ដោយសារតែពួកគេរកឃើញប្រភពថ្មីៗ និងមានគំនិតថ្មីៗ។   ៥.២ សួរសំណួរចុងក្រោយសម្រាប់ពិភាក្សា៖   * តើទំនាក់ទំនងបែបណាដែលអ្នកគិតថាមេដឹកនាំមានជាមួយនឹងប្រជាជនក្នុងករណីនេះ?   *ចម្លើយសមស្រប៖ ក្លាចរអារ ឆ្ងាយពីគ្នា តឹងតែង ជាដើម។*   * ប្រសិនបើអ្នកជាអ្នកដឹកនាំក្នុងពេលនោះ តើអ្នកចង់ឱ្យប្រជាជនអានអំពីសមិទ្ធផលអ្វីរបស់អ្នក?   *ចម្លើយសមស្រប៖ អាស្រ័យលើសិស្សម្នាក់ៗ។*   * តើមានអ្វីកើតឡើងចំពោះប្រវត្តិសាស្ត្រ នៅពេលដែលមិនមានឯកសារសរសេរមិនមានមកដល់សព្វថ្ងៃ? ក្នុងករណីនេះតើយើងដឹងអំពីប្រវត្តិអតីតកាលបានយ៉ាងដូចម្ដេច? *[គន្លឹះ៖ សំណួរនេះអាចយកមកសួរនៅដើម្បីចាប់ផ្ដើមមេរៀនថ្មីបាន។]*   *ចម្លើយសមស្រប៖ យើងត្រូវសិក្សាអំពីវត្ថុ សិល្បៈ និងឆ្អឹង។* | * លំហាត់ ២៖ តើប្រវត្តិវិទូជឿលើអ្វី * កំណត់សម្គាល់របស់គ្រូបង្រៀន ២៖ សេចក្ដីបញ្ចប់មេរៀនតូច | លំហាត់ ២ នឹងជួយឱ្យគ្រូដឹងថាតើសិស្សអាចទទួលបានចំណេះដឹងស្របតាមកម្មវត្ថុមេរៀនដែរទេ។  ការពិភាក្សាបញ្ចប់សេចក្ដី នឹងអាចឱ្យសិស្សសរុបការយល់ដឹងអំពីប្រធានបទ និងអាចឱ្យមានសំណួរពិភាក្សាចុងក្រោយ។ |
| ការវាយតម្លៃ  គ្រូបង្រៀនអាចវាយតម្លៃថាតើសិស្សទទួលបានចំណេះដឹងស្របតាមកម្មវត្ថុនៃមេរៀន តាមរយៈការអង្កេតពួកគេនៅពេលពួកគេធ្វើការងារជាក្រុម និងតាមរយៈការពិនិត្យមើលចម្លើយលំហាត់ ១ និង ២ របស់ពួកគេ។ ប្រសិនបើគ្រូបង្រៀនចង់ធ្វើតេស្តសិស្ស គាត់អាសួរពួកគេអំពីនិយមន័យនៃពាក្យ “ទ្រឹស្ដី” “ឯកសារ” និង “ភស្តុតាង” ព្រមទាំងឱ្យសិស្សរៀបរាប់លម្អិតអំពីជំនឿរបស់ប្រវត្តិវិទូនៅក្នុងឯកសារ ១។ | | | |

*មេរៀនផ្ដើម៖ តើ​ប្រ​វត្ដិ​វិទូ​ធ្វើ​អ្វី​ខ្លះ?*

**កំណត់សម្គាល់គ្រូបង្រៀន ឯកសារ និងលំហាត់**

សន្ទានុក្រម

ប្រវត្តិវិទូ៖ អ្នកសិក្សាអំពីប្រវត្តិសាស្ត្រ

ឯកសារ៖ ឯកសារ ដែលប្រវត្តិវិទូពិនិត្យក្នុងអំឡុងពេលស្រាវជ្រាវ។

សិលាចរិក៖ នៅក្នុងសម័យអាស៊ីអាគ្នេយ៏បុរាណ កំណត់ត្រាទាំងអស់ត្រូវបានសរសេរលើថ្ម ដែក ឬឥដ ហើយកំណត់ត្រាទាំងនេះគឺជាប្រភពដែលប្រវត្តិវិទូស្រាវជ្រាវ។

ស្ថាបត្យកម្ម៖ អគារដែលធ្វើពីឥដ្ឋ ថ្ម ឈើ និងឫស្សី

កាលប្បវត្តិ៖ គឺជាប្រភពដែលកត់ត្រាទុកជាឯកសារ ឬសៀវភៅរឿងព្រះមហាក្សត្រ និងស្នាដៃរបស់ព្រះមហាក្សត្រ។

ទ្រឹស្តី៖​ គំនិតអំពីហេតុការណ៍ដែលបានកើតឡើងនៅក្នុងប្រវត្តិសាស្ត្រ។

សច្ចា៖ ការសន្យាដ៏មានឥទ្ធិពល។

|  |
| --- |
| កំណត់សម្គាល់គ្រូបង្រៀន ១៖ ប្រវត្តិវិទូ និងឯកសារ |
| * ប្រវត្តិវិទូប្រើប្រាស់ឯកសារសរសេរជា “ប្រភព” ក្នុងការសរសរប្រវត្តិសាស្ត្រ។ * ប្រវត្តិវិទូ គឺដូចជាអ្នកស៊ើបអង្កេតអញ្ចឹង៖ ពួកគេស្វែងរកតម្រុយ ឬភស្តុតាង ដើម្បីស្រាវជ្រាវថាតើមានអ្វីកើតឡើងកាលពីអតីតកាល។ * មានឯកសារប្រវត្តិវិទូជាច្រើនដែលអាចប្រើប្រាស់បាន ក្រៅពី រូបភាពសិល្បៈ និងរូបភាពសំណង់ស្ថាបត្យកម្ម។ តើប្អូនអាចរកនឹកឃើញអំពីឯកសារនោះដែរឬទេ? * *សួរឱ្យសិស្សឆ្លើយ ហើយសរសេរចម្លើយរបស់ពួកគេលើក្ដារខៀន។ ឧទាហរណ៍ សិលាចរឹក អត្ថបទសរសេរលើឬស្សី ស្លឹកត្នោត ឬក្រដាស កំណត់ត្រារៀបរាប់អំពីព្រះរាជាណាចក្រ លិខិត និងកំណត់ហេតុប្រចាំថ្ងៃដែលសរសេរដោយប្រជាជនធម្មតា ប្រវត្តិសាស្ត្រតំណាលតគ្នា វប្បធម៌តំណាលតគ្នា អត្ថបទទស្សនាវត្តី កំណត់ត្រារដ្ឋាភិបាល។* * ឯកសារដែលត្រូវបានគេប្រើប្រាស់ជាទូទៅដើម្បីសរសេរអំពីប្រវត្តិសាស្ត្រតំបន់អាស៊ីអាគ្នេយ៍មានដូចជា៖   ១. សិលាចរឹក  ២. អត្ថបទលើស្លឹកឬស្សី និងស្លឹកត្នោត  ៣. សេចក្ដីរៀបរាប់អំពីតំបន់អាស៊ីអាគ្នេយ៍ដំបូងដែលសរសេរដោយជនបរទេស  ៤. អត្ថបទពីជំនាន់ក្រោយៗដែលនិយាយអំពីសម័យដើម  ៥. សាច់រឿង ជំនឿ និងរឿងព្រេងក្នុងពេលបច្ចុប្បន្ន ប៉ុន្តែរៀបរាប់អំពីអតីតកាលដើម្បីជាមធ្យោបាយស្វែងយល់អំពីប្រវត្តិសាស្ត្រ។  ៦. ខ្សែភាពយន្ត វីដេអូ និងរូបភាព និងព័ត៌មានរៀបរាប់អំពីប្រវត្តិថ្មីៗ។   * ប្រភេទឯកសារផ្សេងទៀតអាចនឹងមានផងដែរ ប៉ុន្តែឯកសារទាំងនោះ អាចនឹងបំផ្លាញជាយូរមកហើយ។ * ប្រវត្តិវិទូ ប្រើប្រាស់ឯកសារទាំងនេះដើម្បីបង្កើតទ្រឹស្ដី ឬការទាយបែបអប់រំ អំពីអតីតកាល។ * ការងាររបស់ប្រវត្តិវិទូ គឺមានការលំបាកណាស់ ជាពិសេសនៅពេលដែលពួកគេសិក្សាអំពីប្រវត្តិអតីតកាល ដែលការងារនេះក៏យើងនឹងធ្វើការសិក្សាផងដែរនៅក្នុងមេរៀននេះ។ ហេតុអ្វីបានជាពេលខ្លះការសិក្សាអំពីប្រវត្តិអតីតកាលមានការលំបាក? * សួរសិស្សក្នុងថ្នាក់ ហើយឱ្យពួកគេឆ្លើយសំណួរ។ *ចម្លើយអាចនឹងមានច្រើន ប៉ុន្តែចម្លើយមួយចំនួនដែលសិស្សអាចនឹងឆ្លើយគឺប្រហែលជា៖* * *ឯកសារជាច្រើនបានបាត់បង់ ឬបំផ្លាញចោលយូរមកហើយ។* * *អ្នកមានជីវិតរស់នៅសព្វថ្ងៃ មិនអាចចងចាំអំពីអតីតកាលទេ។* * *សាច់រឿងដែលគេនិយាយតៗគ្នាពីមួយជំនាន់ទៅមួយជំនាន់មិនគួរឱ្យជឿនោះទេ។* * *អាចនឹងមានឯកសារមួយចំនួនដែលរៀបរាប់អំពីហេតុការណ៍ ឬមនុស្ស ប៉ុន្តែរៀបរាប់នៅក្នុងសំណៅ ឬសាច់រឿងផ្សេងៗគ្នា។* * *ប្រជាជនក្នុងសម័យបុរាណ មិនចេះអាន ឬសរសេរនោះទេ ដូច្នេះពួកគាត់មិនអាចកត់ត្រាអំពីបទពិសោធន៍ដែលខ្លួនជួបប្រទះបានឡើយ។* * *សំណួរថែមពិន្ទុ៖ តើមានការលំបាកអ្វីខ្លះសម្រាប់ប្រវត្តិវិទូជំនាន់ក្រោយដែលនឹងសិក្សាអំពីពេលវេលាបច្ចុប្បន្នរបស់យើង។ ចម្លើយរបស់សិស្សអាចមានដូចជា៖​ យើងមានឯកសារច្រើន មានភាពមិនច្បាស់លាស់អំពីជំនឿ ជាដើម។* * ថ្ងៃនេះ ប្អូននឹងក្លាយទៅជាអ្នកស៊ើបការម្នាក់​ ប៉ុន្តែការងាររបស់ប្អូនមានការលំបាកបន្តិច៖ ប្អូនត្រូវប្រើប្រាស់ឯកសារដើម្បីស្វែងយល់ថាតើមានអ្វីកើតឡើង និងតើប្រជាជនមានលក្ខណៈបែបណាកាលពីសម័យបុរាណមក ឬម្យ៉ាងវិញទៀត យើងអាចនិយាយបានថា ប្អូនសិក្សាអំពីប្រវត្តិវិទូ។   ចំណុចត្រូវពិចារណា៖   * ប្រវត្តិវិទូ អានសេចក្ដីពណ៌នាអំពីតំបន់អាស៊ីអាគ្នេយ៍ដែលសរសេរដោយជនជាតិចិន អាស៊ីខាងត្បូង អាស៊ីខាងលិច ឬអឺរ៉ុប។ ឯកសារបរទេសទាំងនេះ គឺមានតម្លៃណាស់ដោយសារតែ ជាធម្មតា ឯកសារមានអាយុកាលស្របាលនឹងហេតុការណ៍ទាំងនោះដែរ។ ឯកសារនេះផ្ដល់នូវព័ត៌មានមូលដ្ឋាន និងភាពកើតឡើងជាបន្តបន្ទាប់ ដែលអាចនឹងខ្វះខាតក្នុងប្រការណាមួយ។ ប៉ុន្តែឯកសារនេះ ត្រូវបានសរសេរចេញពីទស្សនគំនិតរបស់ជនបរទេស ដូច្នេះ ពួកគេមិនបង្ហាញអំពីទស្សនរបស់ប្រជាជននោះទេ។ ប្រវត្តិវិទូ ត្រូវចងចាំថានៅពេលប្រើប្រាស់ និងបកស្រាយឯកសារទាំងនេះ។ * សិលាចរឹកបុរាណនៅតំបន់អាស៊ីអាគ្នេយ៍ បានរៀបរាប់អំពីប្រវត្តិសមិទ្ធិផលរបស់ព្រះមហាក្សត្រ និងបុគ្គលសំខាន់ៗ។ ព្រះមហាក្សត្រមានបំណងឱ្យគេកត់ត្រា និងចងចាំសេចក្ដីល្អរបស់ខ្លួនឱ្យបានយូរអង្វែង ដូច្នេះគេត្រូវចរឹកសមិទ្ធផលទាំងនោះនៅលើថ្ម។ * ជារឿយៗ ប្រជាជនជំនាន់ដើម ចាប់ផ្ដើមសរសេរ ឬនិទានរឿង ហើយនិយាយតៗគ្នាបន្តរហូតដល់អ្នកជំនាន់ក្រោយ។ * កាលពីសម័យបុរាណមក ប្រជាជនសរសេរនៅលើស្លឹកឬស្សី ឬស្លឹកត្នោត ដោយសារតែពេលនោះគ្មានក្រដាសនោះទេ។ ឧទាហរណ៍ គម្ពីរពុទ្ធសាសនា ត្រូវសរសេរទុកលើស្លឹកត្នោត។ |
| ឯកសារ ១៖ សិលាចរិក |
| ប្រភព៖ [Gunawan Kartapranata](https://commons.wikimedia.org/wiki/User:Gunkarta). ឆ្នាំ២០១០។ ក្រោមមតិកែតម្រូវ។ https://commons.wikimedia.org/wiki/File:Telaga\_Batu\_inscription.JPG |

|  |
| --- |
| ឯកសារ ២៖ ការបកប្រែសិលាចរិក |
| ផ្នែកនៃសិលាចរិក Telaga Batu ការសច្ចាអំពីភាពស្មោះត្រង់ចំពោះអាណាចក្រស្រីវិជ័យ៖  "អ្នកទាំងអស់គ្នា៖ ព្រះបុត្រា រដ្ឋមន្ត្រី ព្រះរាជានុសិទ្ធ មេបញ្ជាការ ព្រះជាម្ចាស់ អភិជន ឧបរាជ ចៅក្រម ... murddhaka\*, មេកម្មករ អ្នកគ្រប់គ្រង ជនសាមញ្ញ កម្លាំងប្រដាប់អាវុធ រដ្ឋមន្ត្រី ទាហាន កម្មករសំណង កម្ម … ស្មៀន វិស្វករ មេបញ្ជាការនាវា អ្នកជំនួញ មេក្រុម សហសេវិកស្ដេច ye ទាសកររបស់ស្ដេច ប្រជាជនទាំងអស់ នឹងត្រូវស្លាប់ដោយពាក្យសម្បថនេះ ប្រសិនបើពួកគេមិនមានភាពស្មោះត្រង់ចំពោះយើង។”។  *\*murddhaka &* កម្ម៖ប្រវត្តិវិទូមិនទាន់អាចបកប្រែឈ្មោះការងារនេះបានទេ។  *ប្រភព*៖ De Caspari, J.G. ឆ្នាំ១៩៥៦។ សិលាចរឹកដែលបានជ្រើសរើសចេញពីទស្សវត្សរ័ទី ៧ រហូតដល់ទី ៩ *(ប្រាសាទឥណ្ឌូនេស៊ី ២)*. បានឌុង។ |
| ឯកសារ ៣៖ គំនូរលើជញ្ជាំង |
| **គំនូរលើជញ្ជាំង**នៅក្នុងវត្តភូមិន្ទ ខេត្តណាន ប្រទេសថៃ។    ***ប្រភព៖*** Vanessa Achilles. ឆ្នាំ២០១២។ |
| លំហាត់ ១៖ ក្លាយជាប្រវត្តិវិទូ |
| ធ្វើការងារជាក្រុមដើម្បីទាយចម្លើយសម្រាប់សំណួរខាងក្រោម៖  ១. តើឯកសារនេះជាអ្វី?  ២. តើអ្នកគិតថានរណាជាអ្នកសរសេរ ឬបង្កើតឯកសារនេះ?  ៣. ហេតុអ្វីបានជាពួកគេសរសេរ ឬបង្កើតឯកសារទាំងនេះ?  ៤. តើអ្នកបានសិក្សាអំពីប្រវត្តិសាស្ត្រអ្វីខ្លះនៅក្នុងឯកសារនេះ?  ៥. តើប្អូនមានសំណួរអ្វីខ្លះអំពីឯកសារនេះ? |

|  |
| --- |
| លំហាត់ ២៖ តើប្រវត្តិវិទូជឿលើអ្វី |
| ប្រវត្តិសាស្ត្រគឺជាសាច់រឿងអតីតកាលដែលសរសេរឡើងនៅក្នុងពេលបច្ចុប្បន្ន។ ប្រវត្តិវិទូ បានរៀបរាប់ប្រាប់អំពីប្រវត្តិសាស្ត្រនេះ​ដោយប្រើប្រាស់ប្រភពព័ត៌មានពីអតីតកាល។ តាមរយៈការសិក្សាអំពីអតីតកាល យើងអាចយល់ដឹងកាន់តែច្បាស់អំពីបច្ចុប្បន្ន និងគិតអំពីអនាគតកាល។  ចូរអានពត៌មានខាងក្រោម។ គូសបន្ទាត់ពីក្រោមចំណុចមួយ ដែលស្រដៀងគ្នាទៅនឹងអ្វីដែលប្អូនបានទាយ ហើយគូសរង្វង់លើចំណុចមួយដែលខុសពីអ្វីដែលអ្នកទាយ។  សម្បថអំពីភាពស្មោះត្រង់របស់អាណាចក្រស្រីវិជ័យ  ប្រវត្តិវិទូភាគច្រើន ជឿថាសិលាចរិកនេះ ត្រូវបានសរសេរនៅក្នុងសតវត្សរ៍ទី ៧។ ពួកគេបានធ្វើការសន្និដ្ឋានដោយផ្អែកលើតួអក្សរដែលបានប្រើ។ សិលាចរិកត្រូវបានសរសេរជាភាសាមួយដែលគេហៅថាភាសាម៉ាឡេចាស់។ យើងមិនដឹងថានរណាជាអ្នកចរិកថ្មទាំងនោះទេ ប៉ុន្តែសារដែលបានចរិកនោះប្រហែលជាធ្វើតាមបញ្ជារបស់មេដឹកនាំ។ សិលាចរិក ត្រូវបានរកឃើញនៅក្នុងស្រុកប៉ាឡែមបាង ប្រទេសឥណ្ឌូនេស៊ី ដែលជាទីកន្លែងនៃអាណាចក្រស្រីវិជ័យ។​ ប្រវត្តិវិទូភាគច្រើន ជឿថា អត្ថបទទាំងនេះគឺជាផ្នែកមួយនៃសម្បថភាពស្មោះត្រង់របស់មេដឹកនាំស្រីវិជ័យ​ ដែលចង់ឱ្យប្រជាជនសន្យាមិនប្រព្រឹត្តិល្មើសនឹងវិធាន។  ស្រីវិជ័យ គឺជាអាណាចក្រមួយដែលកើតឡើងនៅក្នុងតំបន់អាស៊ីអាគ្នេយ៍ ចាប់តាំងពីសតវត្សរ៍ទីមួយមកម៉្លេះ។ យោងតាមប្រវត្តិវិទូ អាណាចក្រនេះគឺជាកំពង់ផែដ៏សំខាន់មួយដែលមានអ្នកជំនួញមកពីគ្រប់បណ្ដាប្រទេសផ្សេងៗនៃតំបន់អាស៊ីអាគ្នេយ៍ អាស៊ីខាងត្បូង និងមជ្ឈិមបូព៌ា។  ***គំនូរជញ្ជាំងវត្តភូមិន្ទ***  វត្តភូមិន្ទ មានទៅតាំងស្ថិតនៅក្នុងខេត្តណាន ប្រទេសថៃ។ ប្រាសាទនេះ ត្រូវបានសាងសង់ឡើងនៅក្នុងឆ្នាំ ១៥៩៦។ មេដឹកនាំខេត្តណានធ្វើការងារជួសជុលប្រាសាទ និងគូរគំនូរលើជញ្ជាំងក្នុងអំឡុងពាក់កណ្ដាលទីពីរនៃសតវត្សរ៍ទី១៩។ ជញ្ជាំងត្រូវបានគូរក្នុងមិនយូរប៉ុន្មាន បន្ទាប់ពីព្រះមហាក្សត្រសៀមកាត់យកទឹកដៅណានមួយផ្នែកយកទៅឱ្យប្រទេសបារាំងនៅក្នុងឆ្នាំ១៨៩៣។  គំនូរនេះ ត្រូវបានគូរដោយសិល្បករក៏ក្នុងតំបន់។ គំនូរទាំងនោះភាគច្រើនសុទ្ធសឹងតែមានគោលបំណងអប់រំ៖ បង្ហាញអំពីជីវិតរស់នៅរបស់ព្រះពុទ្ធ និងវប្បធម៌ និងជីវិតរស់នៅប្រចាំថ្ងៃរបស់ប្រជាជនថៃលើ។ ប្រជាជនថៃលើ រស់នៅតាមតំបន់ផ្សេងៗនៅក្នុងទីក្រុង៖ នៅច្រកផ្លូវ តាមទន្លេ និងតាមប្រាសាទ និងរាជវាំងជាដើម។ ពួកគេបក់ដៃ លេងបោះប៉េតង់ តន្ត្រី មើលថែកូនៗ ឬជិះដំរី។ រូបគំនូរលើជញ្ជាំងមួយចំនួនបង្ហាញអំពីការបន់ស្រន់របស់ជនបរទេស ដែលនាំឱ្យគេជឿថារូបគំនូរនេះបង្ហាញអំពីសង្គម និងនយោបាយនៃហេតុការណ៍ពេលនោះផងដែរ។ |

|  |
| --- |
| កំណត់សម្គាល់គ្រូបង្រៀន ២៖ បញ្ចប់មេរៀនតូចៗ |
| * + ដោយសារតែសិស្សទាំងអស់មានគំនិតខុសៗគ្នាអំពីឯកសារ ប្រវត្តិវិទូជាធម្មតាមិនយល់ស្រប​។   + ពួកគេពិភាក្សាអំពីបញ្ហា និងព្យាយាមស្វែងរកភស្តុតាងដើម្បីគាំទ្រ ឬកែប្រែទ្រឹស្ដីរបស់ពួកគេ។   + ការបកស្រាយរបស់ប្រវត្តិវិទូមានការប្រែប្រួល ដោយសារតែពួកគេរកឃើញប្រភពថ្មីៗ និងមានគំនិតថ្មីៗ។​   + សំណួរចុងក្រោយសម្រាប់ការពិភាក្សា៖   ១. តើទំនាក់ទំនងបែបណាដែលអ្នកគិតថាមេដឹកនាំមានជាមួយនឹងប្រជាជនក្នុងករណីនេះ?  ២. ប្រសិនបើអ្នកជាអ្នកដឹកនាំក្នុងពេលនោះ តើអ្នកចង់ឱ្យប្រជាជនអានអំពីសមិទ្ធផលអ្វីរបស់អ្នក?  ៣. តើមានអ្វីកើតឡើងចំពោះប្រវត្តិសាស្ត្រ នៅពេលដែលមិនមានឯកសារសរសេរមិនមានមកដល់សព្វថ្ងៃ? ក្នុងករណីនេះតើយើងដឹងអំពីប្រវត្តិអតីតកាលបានយ៉ាងដូចម្ដេច? |